[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 26.9.2006

SEK(2006) 1176 endelig

ÆNDRINGSSKRIVELSE NR. 2 TIL DET FORELØBIGE BUDGETFORSLAG FOR 2007

ALMINDELIG OVERSIGT OVER INDTÆGTER OVERSIGT OVER INDTÆGTER OG UDGIFTER EFTER SEKTION Sektion III – Kommissionen

(forelagt af Kommissionen)

ÆNDRINGSSKRIVELSE NR. 2 TIL DET FORELØBIGE BUDGETFORSLAG FOR 2007

ALMINDELIG OVERSIGT OVER INDTÆGTER OVERSIGT OVER INDTÆGTER OG UDGIFTER EFTER SEKTION Sektion III – Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 34,

forelægger Europa-Kommissionen hermed budgetmyndigheden ændringsskrivelse nr. 2 til det foreløbige budgetforslag for 2007 på grundlag af nedenstående begrundelse.

Indholdsfortegnelse

1. Indledning 4

2. Den Europæiske Fond for Tilpasning til Globaliseringen (EGF) 6

3. Den Internationale Fond for Irland 2007-2010 7

4. Beskyttelse af Fællesskabets finansielle interesser (Hercule-programmet) 8

5. Ændringer, som følger af den nye flerårige finansielle ramme 8

6. Strukturfondene, Samhørighedsfonden og Den Europæiske Fiskerifond 9

7. Det Fælles Forskningscenter (FFC) 11

8. Budgetmæssige justeringer som følge af moderniseringen af regnskabssystemet 12

8.1. Dækning af udgifter, som er afholdt i forbindelse med likviditetsstyring 12

8.2. Oprettelse af en ny budgetpost 21 01 04 10 – EUF’s bidrag til udgifter til almindelig administrativ støtte 13

9. Den Europæiske Investeringsfond 14

10. Platformen for de europæiske NGO'er i socialsektoren 14

11. Det Schweiziske Forbunds deltagelse i fællesskabsprogrammer 14

SAMMENFATTENDE OVERSIGT EFTER UDGIFTSOMRÅDER I DEN FINANSIELLE RAMME 15

ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og udgifter efter sektion fremsendes separat via SEI-BUD-systemet. En engelsk sprogudgave af den almindelige oversigt over indtægter og af oversigten over indtægter og udgifter efter sektion er vedlagt til orientering som budgetbilag.

BEGRUNDELSE

1. INDLEDNING

De tilpasningerne til det foreløbige budgetforslag for 2007 (FBF 2007), der indgår i ændringsskrivelse nr. 2 (ÆS 2), kan opdeles i to kategorier: de ændringer, som har en finansiel nettovirkning, og de ændringer, som kun vedrører justeringer af budgetanmærkningerne og andre tekniske korrektioner.

Følgende ændringer har en finansiel nettovirkning:

- Der skal tages hensyn til de budgetmæssige aspekter af oprettelsen af Den Europæiske Fond for Tilpasning til Globaliseringen (EGF), efter at den interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning blev godkendt den 17. maj 2006. Der opføres derfor 500 mio. EUR i forpligtelsesbevillinger i reserven.

- Det foreslås, at der opføres 15 mio. EUR i forpligtelsesbevillinger i reserven, indtil forslaget til en ny rådsforordning om fællesskabsbidrag til Den Internationale Fond for Irland (IFI) bliver vedtaget.

- Efter at Kommissionen den 28. juni 2006 vedtog forslaget til en afgørelse om ændring og forlængelse af afgørelse nr. 804/2004/EF om et EU-handlingsprogram til fremme af aktioner til beskyttelse af Fællesskabets finansielle interesser (Hercule II-programmet), foreslås det at øge de forpligtelsesbevillinger (+ 6 mio. EUR) og betalingsbevillinger (+ 4,4 mio. EUR), som er opført i reserven for dette program.

- Ændringer, som afspejler variationen i bestanddelene i udgiftsområde 1b i de retsgrundlag, som er blevet vedtaget, vedrørende de forskellige rammebeløb, der var kendt ved udarbejdelsen af FBF 2007. Bidraget fra udgiftsområde 1b til Det Europæiske Naboskabs- og Partnerskabsinstrument er nu opført på budgettet. For forpligtelsesbevillingerne er den finansielle nettovirkning nul, men betalingsbevillingerne stiger med 8,4 mio. EUR. Der er også en række ændringer af lignende art, som afspejler variationer i rammebeløbene for konvergensmålet og formålene uden for konvergensmålet inden for Den Europæiske Fiskerifond, selv om den finansielle virkning i dette tilfælde er nul for både forpligtelsesbevillinger og betalingsbevillinger.

Disse ændringer vedrører således hovedsagelig forpligtelsesbevillinger, der skal opføres i reserven (500 mio. EUR for EGF, 15 mio. EUR for IFI og 6 mio. EUR for Hercule II-programmet, alle under udgiftsområde 1a). For betalingsbevillingernes vedkommende vedrører 4,4 mio. EUR betalingsbevillingerne til Hercule II-programmet, som skal opføres i reserven for udgiftsområde 1a. Der anmodes om yderligere 8,4 mio. EUR i betalingsbevillinger til udgiftsområde 1b.

Den anden kategori af justeringer er af teknisk art og vedrører især ajourføring af budgetanmærkningerne:

- Ændring af budgetanmærkningerne for at tage hensyn til den reviderede lovgivningspakke, som Kommissionen vedtog den 24. maj 2006. De foreslåede ændrede retsakter er i overensstemmelse med de årlige udgiftslofter, som er fastlagt i den nye flerårige finansielle ramme.

- For strukturfondene og Den Europæiske Fiskerifond tager ajourføringerne hensyn til vedtagelsen af retsakterne.

- For at sikre et ensartet forfremmelsessystem for alle ansatte i Kommissionen foreslås der tilpasninger i stillingsfortegnelsen for Det Fælles Forskningscenter (FFC).

- Efter moderniseringen af regnskabssystemet er det også nødvendigt at fremsætte et forslag om oprettelse af to nye budgetposter, hvor der anføres et p.m.: 27 01 12 02 "Finansiering af udgifter i forbindelse med likviditetsstyring" og 21 01 04 10 "EUF’s bidrag til udgifter til almindelige administrativ støtte", som begge allerede er foreslået i FFÆB 5/2006.

- For at tage hensyn til det kommende forslag til lovgivning om Den Europæiske Investeringsfonds kapitalforhøjelse bør budgetanmærkningerne til udgiftspost 01 04 09 01 "Den Europæiske Investeringsfond - Overdragelse af de indbetalte dele af den tegnede kapital" og indtægtsartikel 850 "Afkast udbetalt af Den Europæiske Investeringsfond" ajourføres.

- Det er nødvendigt med en teknisk korrektion for at finansiere budgetartikel 04 04 09 "Driftstilskud til platformen for de europæiske NGO'er i socialsektoren" under udgiftsområde 3b i den nye flerårige finansielle ramme i stedet for udgiftsområde 1a som i FBF. Det betyder, at der skal flyttes 620 000 EUR i både forpligtelsesbevillinger og betalingsbevillinger fra udgiftsområde 1a til udgiftsområde 3b.

- Budgetanmærkningerne til en række fællesskabsprogrammer (Fællesskabets statistiske program, Livslang Læring, Aktive unge, Media og Det Europæiske Miljøagentur) bør ajourføres, så de afspejler aftalen om Det Schweiziske Forbunds deltagelse.

Endelig ønsker Kommissionen med denne ændringsskrivelse at henlede Europa-Parlamentets og Rådets opmærksomhed på følgerne af en eventuel forsinkelse i vedtagelsen af visse nye retsgrundlag inden for foranstaltninger udadtil og de foreslåede afhjælpende foranstaltninger, som måske vil være nødvendige, indtil de nye retsgrundlag træder i kraft. I forbindelse med forhandlingerne om den interinstitutionelle aftale om budgetdisciplin og forsvarlig økonomisk forvaltning nåede man til politisk enighed om behovet for de nye programmer og de tilknyttede rammebeløb. På trods af dette vil retsgrundlagene for visse programmer måske ikke være godkendt inden udgangen af 2006. Det vil skabe et juridisk tomrum, specielt for de igangværende programmer, der udløber ved udgangen af 2006, som vil blive konsolideret i nye instrumenter. Kommissionen vil derfor sørge for, at de igangværende foranstaltninger kan gennemføres korrekt, og at det forberedende arbejde er udført, så de nye programmer kan sættes i gang, når de relevante retsgrundlag engang er vedtaget. Med uddelegeringen af forvaltningen er Kommissionen delvis afhængig af teknisk bistand og administrativ støtte; udgifterne hertil afholdes under det pågældende program (de tidligere BA-poster). For at sikre den administrative kontinuitet for de igangværende programmer (som allerede er godkendt) og i betragtning af den tilgrundliggende politiske aftale om de nye programmer og de tilknyttede rammebeløb, der indgår i den interinstitutionelle aftale, vil Kommissionen fortsat afholde omkostningerne til den tekniske bistand og den administrative støtte, som er nødvendig for en korrekt gennemførelse, under programmerne, også hvis der er en overgangsfase, før de nye retsgrundlag vedtages.

2. DEN EUROPÆISKE FOND FOR TILPASNING TIL GLOBALISERINGEN (EGF)

Den Europæiske Fond for Tilpasning til Globaliseringen er omhandlet i punkt 28 i den interinstitutionelle aftale:

"Den Europæiske Fond til Globaliseringstilpasning skal anvendes til supplerende støtte til arbejdstagere, der er ramt af følgerne af større strukturændringer i verdenshandelsmønstrene, med henblik på deres reintegrering på arbejdsmarkedet.

Fonden kan ikke overstige et årligt beløb på 500 mio. EUR (i løbende priser), som kan hentes fra enhver eksisterende margen under det samlede udgiftsloft for det foregående år, og/eller fra annullerede forpligtelsesbevillinger fra de to foregående år, eksklusive forpligtelsesbevillinger i relation til udgiftsområde 1b i den finansielle ramme.

Bevillingerne opføres i Den Europæiske Unions almindelige budget som en hensættelse via den normale budgetprocedure, når Kommissionen har fundet tilstrækkelige margener og/eller annullerede forpligtelsesbevillinger i henhold til andet afsnit.

(…)

De tilsvarende forpligtelsesbevillinger opføres på budgettet under det relevante udgiftsområde, om nødvendigt ud over de pågældende lofter som fastsat i bilag I."

Kommissionen foreslår derfor, at der i det foreløbige budgetforslag oprettes en nye artikel 40 02 43 med titlen "Reserve for Den Europæiske Fond for Tilpasning til Globaliseringen", og at man tildeler det maksimale tilladte beløb på 500 mio. EUR i forpligtelsesbevillinger. De margener, som er til rådighed, er i virkeligheden på mere end 500 mio. EUR, som følgende oplysninger viser:

- Margenen under det samlede udgiftsloft for regnskabsåret 2006 er på 2 504 090 676 EUR, dvs. forskellen mellem de samlede bevillinger til forpligtelser (121 190 909 324 EUR) og loftet i de finansielle overslag for 2006 (123 695 000 000 EUR).

- De samlede bortfaldne forpligtelsesbevillinger, som er identificeret i det foreløbige årsregnskab for De Europæiske Fællesskaber for regnskabsåret 2005 (ekskl. dem, der vedrører udgiftsområde 1b), beløber sig til 612 430 585,24 EUR[2].

Behovene for betalingsbevillinger vil blive fastlagt samtidig med, at Kommissionen forelægger budgetmyndigheden et forslag til en beslutning om at trække på EGF og foretage en overførsel til den relevante budgetpost (04 05 01). På reservebudgetposten vil der derfor på nuværende tidspunkt blive anført et p.m. for betalingsbevillinger. Kun hvis der ikke kan stilles betalingsbevillinger til rådighed via en overførsel fra afsnit 04 eller andre afsnit til EGF, vil der blive behov for et ændringsbudget.

3. DEN INTERNATIONALE FOND FOR IRLAND 2007-2010

Den Internationale Fond for Irland (IFI) blev oprettet i 1986 for at bidrage til gennemførelsen af artikel 10, litra a), i den engelsk-irske aftale af 15. november 1985, der fastsætter, at " de to regeringer samarbejder om at fremme den økonomiske og sociale udvikling i de områder i begge dele af Irland, der har været hårdest ramt af konsekvenserne af de seneste års ustabile forhold, og at de undersøger mulighederne for at sikre international støtte til dette arbejde ". Målsætningerne for IFI er at "fremme den økonomiske og sociale udvikling samt kontakten, dialogen og forsoningen mellem nationalister og unionister i hele Irland".

Den økonomiske og sociale udvikling til støtte for fred og forsoning er en langvarig proces. Som et instrument, der skal støtte dette mål, supplerer IFI den indsats, der er gjort under EU-programmerne for fred og forsoning i Nordirland og de tilgrænsende counties i Irland ("Peace I" 1995-1999, "Peace II" 2000-2006 og "Peace III" 2007-2013)[3], som er indført i henhold til Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene.

Fællesskabet har siden 1989 ydet finansielle bidrag til fonden. I perioden 2005-2006 blev der over EU's budget for hvert af disse to år hertil bevilliget 15 mio. EUR i henhold til Rådets forordning (EF) nr. 177/2005 af 24. januar 2005 om finansielle bidrag fra Fællesskabet til Den Internationale Fond for Irland. Denne forordning udløber den 31. december 2006.

IFI, som er opmærksom på, at det nuværende niveau af international støtte ikke kan opretholdes i det uendelige, foretog i 2005 en gennemgang af sine strukturer og prioriteter for at omdefinere sine opgaver i lyset af de nye realiteter og vedtog en strategisk ramme, som indebærer, at fonden nedlægges i 2010. Denne strategi har fået navnet "Sharing this Space" og giver startskuddet til sidste fase af fondens aktiviteter (2006-2010). I denne afsluttende periode vil fonden målrette sin indsats mod de områder, hvor behovet er størst, og den vil forsøge at sikre sig, at dens arbejde er holdbart på længere sigt.

Det Europæiske Råd anmodede på sit møde i Bruxelles den 15. og 16. december 2005 Kommissionen om at tage de nødvendige skridt til fortsat EU-støtte til fonden, da den går ind i en afgørende afsluttende fase af sit arbejde frem til 2010[4]. I lyset af ovennævnte vurdering foreslås der et bidrag fra EU på 15 mio. EUR for hvert af årene 2007, 2008, 2009 og 2010, dvs. et samlet bidrag for de pågældende år på 60 mio. EUR.

Rådets nye forordning skal også afspejle de bemærkninger, som blev fremsat i Kommissionens rapport om fonden, specielt bemærkningerne om styrkelse af synergien mellem målene og koordinering med strukturfondsinterventioner. Fonden bør prioritere projekter på tværs af grænsen eller på tværs af befolkningsgrupperne, således at de supplerer de aktiviteter, der finansieres under Peace-programmet for perioden 2006-2010.

4. BESKYTTELSE AF FÆLLESSKABETS FINANSIELLE INTERESSER (HERCULE-PROGRAMMET)

Med Europa-Parlamentets og Rådets afgørelse nr. 804/2004/EF af 21. april 2004 blev der indført et EU-handlingsprogram til fremme af aktioner til beskyttelse af Fællesskabets finansielle interesser (Hercule-programmet). Et forslag til en afgørelse om ændring og forlængelse af afgørelse nr. 804/2004/EF blev vedtaget den 28. juni 2006 og sendt til budgetmyndigheden og Revisionsretten (SEK(2006) 826). Det er nu nødvendigt at ajourføre FBF 2007, så det kommer til at afspejle udvidelsen af programmet, der nu vil komme til at omfatte aktiviteter til bekæmpelse af cigaretsmugling og forfalskning og også vil blive udvidet til at omfatte visse tredjelande.

I FBF 2007 var der opført 7,7 mio. EUR i betalingsbevillinger i reserven for den relevante budgetpost 24 02 01. Betalingsbevillingerne til budgetposten var på 4,62 mio. EUR, og der var opført yderligere 1,98 mio. EUR i reserven, indtil den reviderede afgørelse kunne vedtages. Nu foreslås det under hensyntagen til programmets udvidede anvendelsesområde, at der afsættes yderligere 6 mio. EUR i forpligtelsesbevillinger og 4,4 mio. EUR i betalingsbevillinger, der skal opføres i reserven, indtil retsgrundlaget er vedtaget.

5. ÆNDRINGER, SOM FØLGER AF DEN NYE FLERÅRIGE FINANSIELLE RAMME

Efter at Kommissionen den 24. maj vedtog den reviderede lovgivningspakke, der er i overensstemmelse med de årlige udgiftslofter, som er fastsat i den nye finansielle ramme, og som indgår i den nye interinstitutionelle aftale, er det nødvendigt at ændre budgetanmærkningerne for en række budgetposter eller endog kontoplanen i de forskellige udgiftsområder. Budgetbilaget til denne ændringsskrivelse indeholder nærmere oplysninger om dette.

Med hensyn til landbrugsudgifter skal det dog bemærkes, at Kommissionen også foreslår at ændre klassificeringen af udgifterne fra ikke-obligatoriske udgifter til obligatoriske udgifter for følgende budgetposter: 05 04 03 02 — "Vegetabilske og animalske genressourcer — afslutning af tidligere foranstaltninger", 05 07 01 05 "Kontrol af anvendelse af bestemmelserne på landbrugsområdet", 05 08 01 "Informationsnettet for Landøkonomisk Bogføring (INLB)", 05 08 02 "Undersøgelser af landbrugsbedrifternes struktur", 05 08 03 "Omstrukturering af systemet for landbrugsundersøgelser", 05 08 07 "Afslutning af tidligere programmer på informationsområdet" og 05 08 08 "Ekstern undersøgelse af virkningen af Rådets direktiv 2000/36/EF". Den nye interinstitutionelle aftale bekræfter, at de landbrugsudgifter, som finansieres af Den Europæiske Garantifond for Landbruget (EGFL), skal betragtes som obligatoriske udgifter. De udgifter, som kan finansieres af EGFL, er anført i artikel 3 og 5 i Rådets forordning om finansiering af den fælles landbrugspolitik, der finder anvendelse fra den 1. januar 2007[5]. I sammenligning med den tidligere forordning kan EGFL finansiere flere interventioner. Budgetposterne vedrørende disse interventioner, der tidligere blev finansieret under udgiftsområde 3 i de finansielle overslag, bør derfor betragtes som obligatoriske udgifter.

6. STRUKTURFONDENE, SAMHØRIGHEDSFONDEN OG DEN EUROPÆISKE FISKERIFOND

For strukturfondene og Samhørighedsfonden ændrer det retsgrundlag, som er blevet vedtaget, fordelingen af det samlede rammebeløb for udgiftsområde 1b på nogle af bestanddelene, og FBF skal tilpasses i overensstemmelse hermed. Bidraget fra udgiftsområde 1b til Det Europæiske Naboskabs- og Partnerskabsinstrument (ENPI, grænseoverskridende samarbejde) er nu fastlagt, og den tilsvarende overførsel foretages fra budgetposten for territorialt samarbejde under Den Europæiske Fond for Regionaludvikling (EFRU) til ENPI-budgetposten. Der er ingen ændring i det samlede rammebeløb for udgiftsområde 1b for forpligtelsesbevillingernes vedkommende. Der er også en række tekniske korrektioner.

For Den Europæiske Fiskerifond sker der en overførsel fra "konvergensmålet" til "formålene uden for konvergensmålet", der afspejler den seneste aftale om opdelingen på konvergensregioner og ikke-konvergensregioner.

Følgende skema sammenfatter ændringerne. Ændringerne er forklaret nærmere nedenfor.

FBF 2007 | ÆS 2/2007 | Forskel |

FB | BB | FB | BB | FB | BB |

Den Europæiske Fiskerifond (EFF) — Konvergensmålet | 11 06 12 | 425 522 172 | 227 778 312 | 425 295 599 | 227 668 652 | -226 573 | -109 660 |

Den Europæiske Fiskerifond (EFF) — Uden for konvergensmålet | 11 06 13 | 141 368 451 | 73 568 120 | 141 595 024 | 73 677 780 | 226 573 | 109 660 |

UDGIFTSOMRÅDE 2 nettoændring | 0 | 0 |

Samhørighedsfonden | 13 04 02 | 7 116 881 844 | 1 691 967 816 | 7 121 426 147 | 1 693 079 985 | 4 544 303 | 1 112 169 |

Samhørighedsfonden nettoændring | 4 544 303 | 1 112 169 |

EFRU - Konvergens | 13 03 16 | 20 713 696 132 | 3 048 644 731 | 20 676 478 574 | 3 043 946 283 | -37 217 558 | -4 698 448 |

EFRU – Regional konkurrenceevne | 13 03 18 | 5 349 761 046 | 596 004 134 | 5 381 768 585 | 633 338 124 | 32 007 539 | 37 333 990 |

EFRU – Europæisk territorialt samarbejde | 13 03 19 | 1 110 410 848 | 170 883 799 | 1 055 259 758 | 158 130 591 | -55 151 090 | -12 753 208 |

EFRU – Operationel teknisk bistand | 13 03 20 | 55 056 904 | 22 022 762 | 54 869 515 | 21 947 806 | -187 389 | -74 956 |

Grænseoverskridende samarbejde – Bidrag fra udgiftsområde 1b | 19 08 02 02 | p.m. | p.m. | 47 579 371 | 20 000 000 | 47 579 371 | 20 000 000 |

ESF – Konvergens | 04 02 17 | 7 416 571 011 | 1 092 393 287 | 7 403 245 207 | 1 089 889 685 | -13 325 804 | -2 503 602 |

ESF – Regional konkurrenceevne | 04 02 19 | 3 648 156 721 | 461 831 532 | 3 669 983 587 | 431 891 576 | 21 826 866 | -29 939 956 |

ESF – Operationel teknisk bistand 2007-13 | 04 02 20 | 10 000 000 | 5 000 000 | 9 923 762 | 4 961 881 | -76 238 | -38 119 |

Strukturfonde nettoændring | -4 544 303 | 7 325 701 |

UDGIFTSOMRÅDE 1b nettoændring | 0 | 8 437 870 |

Forpligtelsesbevillingerne til strukturfondene og Samhørighedsfonden er blevet justeret, så de afspejler de endelige tal i det retsgrundlag, som er blevet vedtaget. Alt i alt forhøjes bevillingerne til Samhørighedsfonden med 4 544 mio. EUR, mens bevillingerne til strukturfondene mindskes med 4 544 mio. EUR. Inden for strukturfondene sker der en nedsættelse af bevillingerne til "konvergens" og en forhøjelse i bevillingerne til "regional konkurrenceevne". Forpligtelsesbevillingerne til "territorialt samarbejde"-målet falder. Også for dette mål er bidraget fra udgiftsområde 1b til Det Europæiske Naboskabs- og Partnerskabsinstrument (grænseoverskridende samarbejde), dvs. 47 579 mio. EUR, blevet overført ved at reducere bevillingerne til budgetposten for EFRU, europæisk territorialt samarbejde, og øge ENPI-budgetposten for grænseoverskridende samarbejde tilsvarende. Bevillingerne til teknisk bistand er en anelse lavere end i FBF. Med hensyn til fordelingen af bevillingerne mellem EFRU og ESF bibeholder man den procentvise fordeling, som var anvendt til FBF.

De samlede betalingsbevillinger stiger, selv om der ikke er nogen nettoændring i forpligtelsesbevillingerne. Dette skyldes især, at udbetalingerne af forskud, beregnet som en procentdel af de samlede programmidler, er lidt højere for Samhørighedsfonden, og det retsgrundlag, som blev vedtaget for nylig, har øget bevillingerne til Samhørighedsfonden på bekostning af strukturfondene. Desuden er de betalingsbevillinger, som nu er afsat til grænseoverskridende samarbejde under ENPI-budgetposten, højere end den tilsvarende reduktion i bevillingerne til territorialt samarbejde under EFRU-budgetposten, hvilket afspejler højere skøn over behovene under ENPI. I alle de andre tilfælde er det samlede beløb for bevillingerne for hvert mål imidlertid blevet ændret i overensstemmelse med ændringerne i forpligtelserne, så de afspejler de forventede ændringer i forskuddene. Der er også foretaget en teknisk korrektion i FBF ved at justere forskellen mellem betalingsbevillingerne til ESF og EFR vedrørende "regional konkurrenceevne"-målet, idet betalingsbevillingerne til ESF er blevet nedsat, mens betalingsbevillingerne til EFRU er blevet forhøjet. Justeringen betyder, at forholdet mellem betalingsbevillingerne og forpligtelsesbevillingerne nu er det samme for både ESF og EFRU.

7. DET FÆLLES FORSKNINGSCENTER (FFC)

I forlængelse af den anmodning, som Kommissionen fremsatte for 2006 via fleksibiliteten i stillingsfortegnelsen (finansforordningens artikel 47), skal stillingsfortegnelsen for FFC for 2007 ændres for at sikre en ensartet forfremmelsespolitik for alle Kommissionens ansatte.

Med den foreslåede ændring foretages der de nødvendige justeringer i strukturen for lønklasserne i stillingsfortegnelsen for FFC, idet der også tages hensyn til de forventede forfremmelser i 2006, uden at det samlede antal stillinger eller fordelingen på funktionsgrupper ændres.

Ændringen omfatter også en omnormering af AD5-stillinger til AD6-stillinger for at gøre det muligt at ansætte personer, som har bestået de udvælgelsesprøver for forskning, der er gennemført på dette niveau. Dette skyldes behovet for højt kvalificeret og specialiseret personale.

De foreslåede ændringer kræver ingen tilpasninger i de bevillinger, som foreslås for FFC, da karriereudviklingen er omfattet af GVT-forfremmelsesparametrene (Glissement Vieillesse Technicité – lønglidning, alder, teknisk indhold).

Ændring i stillingsfortegnelsen for FFC – ÆS FBF 2007 |

Forskning og teknologisk udvikling – Det Fælles Forskningscenter |

Kategori og lønklasse | Stillinger FBF 2007 | Ændring ÆS FBF 2007 | Stillinger 2007 efter ÆS |

AD 16 | 2 | 0 | 2 |

AD 15 | 10 | 0 | 10 |

AD 14 | 36 | 0 | 36 |

AD 13 | 9 | 0 | 9 |

AD 12 | 204 | 20 | 224 |

AD 11 | 178 | 37 | 215 |

AD 10 | 166 | -29 | 137 |

AD 9 | 30 | 0 | 30 |

AD 8 | 69 | -8 | 61 |

AD 7 | 10 | 0 | 10 |

AD 6 | 94 | 20 | 114 |

AD 5 | 60 | -40 | 20 |

AD i alt | 868 | 0 | 868 |

AST 11 | 14 | 0 | 14 |

AST 10 | 69 | 0 | 69 |

AST 9 | 42 | 4 | 46 |

AST 8 | 106 | 2 | 108 |

AST 7 | 124 | 11 | 135 |

AST 6 | 243 | -4 | 239 |

AST 5 | 122 | -2 | 120 |

AST 4 | 135 | -11 | 124 |

AST 3 | 151 | 0 | 151 |

AST 2 | 35 | 0 | 35 |

AST 1 | 48 | 0 | 48 |

AST i alt | 1 089 | 0 | 1 089 |

I ALT | 1 957 | 0 | 1 957 |

8. BUDGETMÆSSIGE JUSTERINGER SOM FØLGE AF MODERNISERINGEN AF REGNSKABSSYSTEMET

8.1. Dækning af udgifter, som er afholdt i forbindelse med likviditetsstyring

Efter at Kommissionens har moderniseret sit regnskabssystem, og fordi der er behov for at afslutte en række regnskaber uden for budgettet, som har haft åbne saldi i en årrække, har Kommissionen allerede i FFÆB 5/2006 foreslået, at der oprettes en ny konto 27 01 12 02 – "Finansiering af udgifter i forbindelse med likviditetsstyring", med følgende anmærkninger:

"Denne bevilling skal dække budgetmæssige justeringer:

- af forskudskonti, når alle relevante foranstaltninger er truffet af den anvisningsberettigede på grundlag af situationen, og når det ikke er muligt at afholde udgiften til regulering over en anden specifik budgetpost

- af situationer, hvor en fordring er fuldstændigt eller delvis annulleret, efter at den allerede er bogført som indtægt (bl.a. i tilfælde af modregning med en gæld)

- i tilfælde af uinddrivelig moms, hvor det ikke længere er muligt at afholde udgiften over den budgetpost, som dækkede hovedudgiften

- af eventuelle renter i forbindelse med ovennævnte tilfælde, hvor disse ikke kan afholdes over en anden specifik budgetpost."

Desuden foreslog Kommissionen, at andet afsnit af anmærkningerne til budgetpost 27 01 12 01 "Finansielle udgifter" overføres til denne nye budgetpost, dvs. følgende ordlyd: "Desuden skal denne konto give mulighed for at opføre en eventuel bevilling, der skal dække tab, som skyldes likvidation eller standsning af virksomheden i de banker, hvor Kommissionen har forskudsforvaltningskonti."

Disse ændringer bør nu også foretages i FBF 2007, idet der anføres et p.m.

8.2. Oprettelse af en ny budgetpost 21 01 04 10 – EUF’s bidrag til udgifter til almindelig administrativ støtte

Kommissionen foreslår også, at der oprettes en ny budgetpost 21 01 04 10 ligesom i FFÆB 5/2006.

Ifølge den interne aftale om den 9. EUF anvendes en del af bevillingerne til EUF til at dække støtteudgifter i EU-delegationerne, såsom eksternt personale, husleje, forsyninger mv. Da budgettet for EUF er forskelligt fra EU-budgettet, udsteder Kommissionen en indtægtsordre til EUF i begyndelsen af hvert regnskabsår baseret på et overslag over det foregående års udgift. I løbet af året foretages en opdeling af udgiften, så den fordeles rimeligt på de forskellige administrative poster og på EUF-budgettet, ved hjælp af en særlig ikke-budgetmæssig konto oprettet til formålet. Dette betyder, at Kommissionens budgetrapportering i øjeblikket ikke omfatter de udgiftsbeløb, der finansieres af EUF.

Med henblik på at sikre en successiv og effektiv behandling og en fuldstændig rapportering om budgetgennemførelsen foreslås det, at der oprettes en budgetpost, hvor forpligtelses- og betalingsbevillinger automatisk opføres, efter at midlerne fra EUF er modtaget. Den foreslåede foranstaltning er teknisk nødvendig på grund af det periodiserede regnskabssystem, som vil blive indført i delegationerne, og vil gøre øge ansvarligheden og åbenheden i forbindelse med transaktionerne betydeligt. Ændringen har hverken indflydelse på indbetalinger eller udbetalinger eller finansieringens omfang.

Denne post vil gøre det muligt at anvende almindelige rapporteringsinstrumenter i forbindelse med EUF-indtægter og –udgifter. Det finansielle bidrag fra EUF behandles som formålsbestemte indtægter, og der foreslås anført et "p.m." for betalings- og forpligtelsesbevillinger.

9. DEN EUROPÆISKE INVESTERINGSFOND

Den Europæiske Investeringsfonds egne midler vil være opbrugt omkring midten af 2007, og EIF's bestyrelse foreslår derfor, at den tegnede kapital forhøjes med op til 50 % nominelt. Ifølge artikel 3 i Rådets afgørelse 1994/375/EF træffer Rådet afgørelse om en eventuel kapitalforhøjelse med enstemmighed på forslag af Kommissionen og efter høring af Europa-Parlamentet.

Det forventes, at Kommissionen vil vedtage et forslag til lovgivning om en forhøjelse af EIF's kapital inden årets udgang. Udgifterne til kapitalforhøjelsen vil i perioden 2007-2010 blive dækket at budgetpost 01 04 09 01 som foreslået i FBF 2007. Den samlede købskurs for andelene, der skal betales til fonden, omfatter den indbetalte kapitals nominelle værdi og overkursen ved emission, der afspejler fondens finansielle resultater. For at tage højde for en eventuel usikkerhed om kursen skal det udbytte, fonden betaler til Fællesskabet i løbet af fireårsperioden, ifølge Kommissionens forslag bruges til at dække en del af udgifterne til kapitalforhøjelsen.

Ifølge artikel 10 i gennemførelsesbestemmelserne til finansforordningen skal budgetstrukturen for formålsbestemte indtægter omfatte en budgetpost og anmærkninger. I ændringsskrivelsen foreslås der derfor ajourførte budgetanmærkninger til udgiftsbudgetpost 01 04 09 01 "Den Europæiske Investeringsfond – tilrådighedsstillelse af de indbetalte dele af den tegnede kapital" og indtægtsartikel 850 "Afkast udbetalt af Den Europæiske Investeringsfond".

10. PLATFORMEN FOR DE EUROPÆISKE NGO'ER I SOCIALSEKTOREN

Kommissionens forslag til oprettelse af programmet "Borgere for Europa" til fremme af et aktivt medborgerskab i Europa for perioden 2007-2013 omfatter bl.a. strukturstøtte til civilsamfundets organisationer på europæisk plan (aktion 2: Et aktivt civilsamfund i Europa).

Under de foregående finansielle overslag blev platformen for de europæiske NGO'er i socialsektoren og andre organisationer, der repræsenterer civilsamfundet, finansieret under udgiftsområde 3. Under den nye flerårige finansielle ramme hører retsgrundlaget for Borgere for Europa ind under udgiftsområde 3b. Da alle aktiviteterne i GD EMPL finansieres under udgiftsområde 1a, blev budgetartikel 04 04 09, der svarer til driftsomkostningerne for platformen for de europæiske NGO'er i socialsektoren, indsat i FBF 2007 under udgiftsområde 1a. Der kræves derfor en teknisk korrektion for at medtage denne budgetartikel under udgiftsområde 3b i overensstemmelse med retsgrundlaget. Det betyder, at 620 000 EUR i både forpligtelsesbevillinger og betalingsbevillinger skal omfordeles fra udgiftsområde 1a til udgiftsområde 3b.

11. DET SCHWEIZISKE FORBUNDS DELTAGELSE I FÆLLESSKABSPROGRAMMER

For at tage hensyn til gennemførelsen af aftalen mellem Det Europæiske Fællesskab og Det Schweiziske Forbund om Det Schweiziske Forbunds deltagelse i en række fællesskabsprogrammer skal de relevante budgetanmærkninger til disse programmer ajourføres. Budgetbilaget giver nærmere oplysninger om disse ajourføringer, der vedrører Fællesskabets statistiske program, Livslang Læring, Aktive unge, Media og Det Europæiske Miljøagentur.

SAMMENFATTENDE OVERSIGT EFTER UDGIFTSOMRÅDER I DEN FINANSIELLE RAMME

Finansiel ramme Udgiftsområde/ underområde | Finansiel ramme 2007 | FBF 2007 (inkl. ÆS nr. 1/2007[6]) | ÆS 2/2007 | FBF 2006 + ÆS 1 og 2/2007 |

|FB |BB |FB |BB |FB |BB |FB |BB | | 1. BÆREDYGTIG VÆKST | | | | | | | | | | 1a. Konkurrenceevne for vækst og beskæftigelse |8 918 000 000 | |8 796 103 511 |6 943 524 511 |+520 380 000 |+3 780 000 |9 316 483 511 |6 947 304 511 | |1b. Samhørighed for vækst og beskæftigelse |45 487 000 000 | |45 486 558 504 |37 790 265 808 | |+8 437 870 |45 486 558 504 |37 798 703 678 | | I alt | 54 405 000 000 | |54 282 662 015 | 44 733 790 319 | |12 217 870 | 54 803 042 015 | 44 746 008 189 | | Margen | | |122 337 985 | | | |101 957 985[7] | | | 2. BEVARELSE OG FORVALTNING AF NATURRESSOURCER | | | | | | | | | | Heraf markedsrelaterede udgifter og direkte betalinger |45 759 000 000 | |43 684 007 000 |43 407 987 756 | | |43 684 007 000 |43 407 987 756 | | I alt | 58 351 000 000 | |57 217 576 036 | 55 683 381 736 | | |57 217 576 036 | 55 683 381 736 | | Margen | | |1 133 423 964 | | | |1 133 423 964 | | | 3. UNIONSBORGERSKAB, FRIHED, SIKKERHED OG RETFÆRDIGHED | | | | | | | | | | 3a. Frihed, sikkerhed og retfærdighed |637 000 000 | | 571 339 000 |426 989 000 | | |571 339 000 |426 989 000 | |3b. Unionsborgerskab | 636 000 000 | |603 055 000 |679 632 652 |+620 000 |+620 000 |603 675 000 |680 252 652 | | I alt | 1 273 000 000 | |1 174 394 000 | 1 106 621 652 | | |1 175 014 000 | 1 107 241 652 | | Margen | | |98 606 000 | | | |97 986 000 | | | 4. EU SOM GLOBAL PARTNER[8]

|6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Margen | | | 110 000 000 | | | | 110 000 000 | | | 5. ADMINISTRATION[9]

|7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Margen | | | 112 716 351 | | | | 112 716 351 | | | 6. KOMPENSATION | 445 000 000 | |444 646 152 | 444 646 152 | | |444 646 152 | 444 646 152 | | Margen | | | 353 848 | | | | 353 848 | | | I ALT | 128 091 000 000 | 123 790 000 000 | 126 824 088 852 | 116 418 093 086 | +521 000 000 | +12 837 870 | 127 345 088 852 | 116 430 930 956 | | Margen | | |1 577 438 148 | 7 447 906 914 | | |1 556 438 148 | 7 435 069 044 | |

[1] EFT L 248 af 16.9.2002, s. 1.

[2] Dette beløb udgør forskellen mellem de samlede bortfaldne forpligtelsesbevillinger og forpligtelsesbevillingerne til strukturforanstaltninger (udgiftsområde 2 i de finansielle overslag for 2000-2006 og det kommende udgiftsområde 1b i den nye flerårige finansielle ramme for 2007-2013).

[3] Herefter kaldet "Peace-programmet".

[4] Formandskabets konklusioner fra Det Europæiske Råds møde den 15.-16. december 2005. Rådet for Den Europæiske Union nr. 15914/1/05 (Concl. 3) af 16.12.2005.

[5] Rådets forordning (EF) nr. 1290/2005 af 21. juni 2005.

[6] Ændringsskrivelse 1/2007 havde ingen indvirkning på udgifterne, kun på indtægterne.

[7] EGF er ikke medtaget i beregningen af margenen under udgiftsområde 1a.

[8] Margenen for udgiftsområde 4 for 2007 tager ikke hensyn til bevillingerne vedrørende nødhjælpsreserven (234,5 mio. EUR).

[9] Ved beregningen af margenen under loftet for udgiftsområde 5 er der taget hensyn til fodnote (1) i den finansielle ramme 2007-2013 med hensyn til et beløb på 76 mio. EUR vedrørende personalebidrag til pensionsordningen.